Új erőre kapott a máramarosszigeti magyarság az 1989-es romániai forradalom után. Már 1990. június 16-án megjelenik Mazalik Alfréd és Román János szerkesztésében a "Máramarosszigeti Napló" c. hetilap, s kitart 1991. augusztus végéig, amikor is a papírhiány miatt megszűnik. Helyébe Sziget c. alatt szerény irodalmi újság indul Csiszár László szerkesztésében, ritka alkalmi megjelenéssel, fénymásolással sokszorosítva.